ועדת העבודה והרווחה, כנסת 24, פרוטוקול מספר 84, 2022-02-08 09:46

אפרת רייטן: בוקר טוב, אנחנו פותחים את ישיבת ועדת העבודה והרווחה הבוקר ה-8 בפברואר 2022, ז' באדר א' תשפ"ב, השעה היא 08:47 בבוקר.

אפרת רייטן: אנחנו נפתח ונדון הבוקר בהצעת חוק עבודת נשים (תיקון – הסדרי עבודה גמישים להורה עצמאי) התשפ"ב-2021 פ/2423 של ח"כ אימאן ח'טיב יאסין ואחרים, בהכנה לקריאה ראשונה.

אפרת רייטן: אנחנו נפתח את הישיבה הזו בהצבעה על פתיחת הרוויזיה.

אפרת רייטן: היות וחברת הכנסת הגישה רוויזיה על הצעת החוק בדיון הקודם, אנחנו ניגש להצבעה.

אפרת רייטן: מי בעד הרוויזיה?

אפרת רייטן: שירים את ידו.

אפרת רייטן: אין מתנגדים, אין נמנעים.

אפרת רייטן: הצבעה אושר אנחנו מאשרים שהרוויזיה התקבלה ועכשיו אנחנו דנים מחדש בהצעת החוק ובתיקונים כפי שהובאו אלינו אל הוועדה, הנוסח המתוקן.

אפרת רייטן: אז אולי היועצת המשפטית תקריא אותו?

נעה בן שבת: כן.

נעה בן שבת: אני רק רציתי אולי לבקש להסביר.

אפרת רייטן: קחי את המיקרופון אלייך נעה.

נעה בן שבת: אנחנו דיברנו בדיון הקודם, אמרנו שיש שתי השלכות עיקריות לנושא הזה של הגדרת הלילה.

נעה בן שבת: אחד, זה הנושא של הסירוב לעבוד בלילה או סירוב לדרישה חדשה לעבוד בשעות הלילה.

נעה בן שבת: ונושא נוסף, זה נושא התקנות.

נעה בן שבת: הבנו שהייתה התנגדות פה לגבי מתן ההקלות לפי התקנות לכל הורה עצמאי, שמדברים גם על גבר ואנחנו מדברים גם על השעות האלה בין 6:00 ל-07:30 בבוקר, זה עניין אחד.

נעה בן שבת: דבר שני, הייתה בקשה שהתיקון לא יכלול בהגדרה לילה, אלא יובהר שיש את אותה זכות סירוב.

אפרת רייטן: זה הדבר הנוסף שעלה פה בדיון ואני רואה שגם נכנס כאן לתיקון, זה הגדרת הגיל של הילד ועד גיל 12.

נעה בן שבת: אז זה נושא נוסף.

נעה בן שבת: אז אנחנו יכולים לקרוא את הנוסח.

נעה בן שבת: קודם אני רוצה רק להגיד, היו פה עוד הערות שרצו מאוד לדייק ויכול להיות שאנחנו לא הגענו עדיין לנוסח המדויק, לכן אני רוצה להגיד את זה.

נעה בן שבת: אנחנו מדברים על זכות הסירוב גם כמועמד לעבודה, להודיע למעסיק שאתה לא יכול לעבוד בגלל הטעמים המשפחתיים בעבודה בלילה, כמועמד לעבודה, ואז אסור לו לסרב לקבל אותך לעבודה.

נעה בן שבת: וגם סירוב לדרישה, כאילו כשאתה כבר עובד ודורשים ממך לעבוד בעבודה בלילה.

אימאן ח'טיב יאסין: אני לא מבינה.

אימאן ח'טיב יאסין: אני רוצה לשאול בהקשר לזה, אם אני מועמדת לעבודה אז אני צריכה להצהיר מלכתחילה שאני לא יכולה לעבוד בלילה?

אימאן ח'טיב יאסין: << יור >> נעשב

נעה בן שבת: אם יש דרישה במקום העבודה לעבוד בלילה, אז זה אחד מהתנאים לעניין - -

אפרת רייטן: שיישקף את התנאים בהדדיות, שגם המעסיק ידע שיש הורה שיש לו אולי בקשה או דרישה או מגבלה מסוימת שאולי לא מתאימה לעבודה הספציפית.

אפרת רייטן: אי אפשר לא לספר את זה למעסיק מן הסתם.

אימאן ח'טיב יאסין: אבל מצד שני המעסיק לא יכול גם לסרב.

אפרת רייטן: בדיוק, זה מה שאנחנו אומרים.

נעה בן שבת: רק אם אולי אפשר לתת למשרד המשפטים גם להסביר, כיוון שהם היו גם אחד מהגורמים.

עילם שניר: שלום, שומעים אותי?

אפרת רייטן: כן, בבקשה.

עילם שניר: עילם שניר, יעוץ וחקיקה ממשרד המשפטים.

עילם שניר: אז כפי שנאמר בדיון הקודם ההחלטה של ועדת השרים לחקיקה הייתה להחזיר את ההצעה לפני הקריאה הראשונה.

עילם שניר: ביום ראשון היה דיון בוועדת שרים, לאחר התיקונים שהיו בוועדה בדיון הקודם.

עילם שניר: ועדת השרים בעצם החליטה ושוב, כעמדת הממשלה, וזה גם מוצא ביטוי בנוסח שמופיע כאן בדיון, באמת שלא לשנות את ההגדרה של "לילה" עצמה, ולא להחיל את - - - שחלות בתקנות במקום סעיף 2א' לחוק.

עילם שניר: על שעות הבוקר, נקרא לזה, השעות שבעצם מבקשים להרחיב את זכות הסירוב של העובדת, כשמחילים גם את אותה זכות סירוב גם על הורה עצמאי שהוא גבר.

עילם שניר: ועם ההגבלה שכבר נקבעה, תיחום הגיל של הילד לגיל 12 לאור התיקונים של ההצעה, באמת לאפשר הבאה של אותם ילדים למסגרות.

אפרת רייטן: רק תן לי הסבר מה המשמעות בכך שלא תיקנו את הגדרת הלילה?

עילם שניר: ברגע שאנחנו משנים את הגדרת הלילה עצמה, הגדרת הלילה בעצם משמשת גם להגדרה מתי חלות על המעסיק כל מיני חובות לפי התקנות.

עילם שניר: לכן העמדה שלנו הייתה שבסוף המוקד מבחינתנו לפי הצעת החוק והתכלית שלה הוא בעצם בזכות הסירוב אם העבודה גם כרוכה בעבודה בשעות האלה, ולא להרחיב את החובות שחלות על המעסיקים.

עילם שניר: למשל הגבלת היכולת להעסיק 12 שעות לאחר סיום העבודה, גם לשעות האלה, או הסעות למקום העבודה ודברים מהסוג זה.

עילם שניר: שזה חובות שא' אנחנו לא חושבים שצריך להרחיב אותם לשעות האלה וגם הם לא נבחנו לגבי מה המשמעויות של הדבר הזה על ההעסקה גם, כשמחילים את החוק באופן רחב גם על גברים.

אפרת רייטן: בסדר גמור עילם, תודה רבה לך.

אפרת רייטן: אז בואו נקריא, וזה כמובן הנוסח שגם הוסכם עם המציעה ולכן אפשר להתקדם להקראה ולהצבעה לקריאה ראשונה, וממילא זה עוד צריך לחזור לדיון לקריאה שנייה ושלישית.

נעה בן שבת: נכון.

נעה בן שבת: "הצעת חוק עבודת נשים (תיקון – הסדרי עבודה גמישים להורה עצמאי), התשפ"ב- 2022" אני רוצה רק לשאול, אנחנו משאירים את השם הזה "הסדרי עבודה גמישים"?

נעה בן שבת: כי מדובר פה על הסדר של עבודת לילה או עבודה בלילה, השאלה אם צריך להשאיר את השם הרחב?

אימאן ח'טיב יאסין: אולי עבודת לילה גמישים.

נעה בן שבת: גמישות בעבודת לילה?

אפרת רייטן: רגע.

אפרת רייטן: משרד המשפטים, אתם מכירים את ההגדרה הזאת?

עילם שניר: מה הייתה השאלה?

נעה בן שבת: הזכרתי את זה אתמול, לגבי שם החוק "גמישות בעבודת לילה להורה עצמאי" אפשר להגיד כזה דבר כפי שהציעה חברת הכנסת?

עילם שניר: שוב, אני מסכים עם מה שהיועצת המשפטית אמרה, שזה פחות תואם למה שהתיקון בסופו של דבר עוסק.

עילם שניר: לדעתי אפשר לקרוא לזה "הרחבת זכות הסירוב".

נעה בן שבת: מה אם נגיד "גמישות בעבודה" - -

אפרת רייטן: לא, הפוך, הפוך, אני לא רוצה שזה יהיה על דרך השלילה.

נעה בן שבת: "גמישות לעניין עבודת הלילה לעניין הורה עצמאי"?

עילם שניר: שוב, גם יש פה את משרד זרוע העבודה שיכולים להתייחס.

עילם שניר: פשוט נושא של הסדרי עבודה גמישים זה כבר עניין יותר רחב.

נעה בן שבת: נכון אז לכן אנחנו מחפשים שם יותר מדויק.

נעה בן שבת: "גמישות בעבודת לילה להורה עצמאי"?

עילם שניר: מבחינתי אם זה מקובל על זרוע העבודה אז זה בסדר.

אפרת רייטן: אוקיי.

אפרת רייטן: זרוע העבודה, יש לנו נציג בזום?

אפרת רייטן: תמר מתתיהו?

תמר מתתיהו: היי בוקר טוב.

אפרת רייטן: שמעת את העניין?

תמר מתתיהו: כן, אני גם חשבתי אתמול כמו עילם שזה צריך להיות בעצם זכות הסירוב להורה עצמאי.

אפרת רייטן: לא, אבל זה לא נשמע טוב.

תמר מתתיהו: אבל אם אתם לא רוצים להגדיר את זה על דרך השלילה, אז שוב, הסדרים גמישים זה באמת נושא מאוד רחב שיש לנו גם עכשיו בעסקת החבילה אבל בחקיקה אחרת.

אפרת רייטן: אני מציעה להשאיר את זה ככה ברשותכם נעה ובואו לא נחליט על זה ברגע האחרון וכשזה יגיע לכאן לדיון תשקיעו בזה בבקשה גם זרוע העבודה, גם משרד המשפטים ותחפשו אולי הגדרה אחרת, בסדר?

תמר מתתיהו: בסדר גמור.

אפרת רייטן: תודה תמר.

נעה בן שבת: אוקיי.

נעה בן שבת: "הוספת סעיף 4 א 2 .

נעה בן שבת: בחוק עבודת נשים, התשי"ד– 19543 , אחרי סעיף 4 לחוק העיקרי יבוא: "תחולה על הורה עצמאי" 4א.

נעה בן שבת: הוראות סעיפים 2 (ג), 3 ו- 4 החלות לעניין אישה או עובדת לגבי עבודה בלילה, יחולו, בשינויים המחויבים, גם על עובדת או עובד או מועמדים לעבודה שהוא שהם הורה עצמאי, לעניין עבודה בשעות שבין 24.00 לבין 07.30 ; לעניין זה, "הורה עצמאי" – כהגדרתו בחוק סיוע למשפחות שבראשן הורה עצמאי, התשנ"ב– 19924, ובלבד שלילד שבהחזקתו ונמצא עמו טרם מלאו 12 שנים.

נעה בן שבת: " יכול להיות שיהיו פה עוד תיקוני נוסח, אבל זאת המהות.

אפרת רייטן: בסדר גמור.

נעה בן שבת: לגבי השם, כמובן כמו שאמרת.

אפרת רייטן: כן, אני מבקשת שיינתן לזה עוד זמן ומחשבה, ובואו נגיע להגדרה מדויקת יותר לקראת הקריאות הבאות.

אפרת רייטן: אז אפשר להצביע על נוסח הצעת החוק.

אפרת רייטן: מי בעד?

אפרת רייטן: שירים את ידו.

אפרת רייטן: אין נמנעים ואין מתנגדים.

אפרת רייטן: הצבעה אושר אנחנו מאשרים שנוסח הצעת החוק של חברת הכנסת אימאן ח'טיב ואחרים עברה ועוברת - -

נעה בן שבת: אני מקווה שמהר מאוד לקריאה ראשונה.

אפרת רייטן: לקריאה ראשונה, מצוין, ברכות.

אפרת רייטן: תודה רבה.

אפרת רייטן: אפשר להתחיל כבר את הדיון הנוסף מבחינת הלוז?

אפרת רייטן: אז את זה אני מחזירה לכם.